Referirile din vremea noastră la Shakespeare fac tot mai mult abstracție de luptele religioase din Anglia secolului al XVI-lea, de teatrul elisabethan, de specificul literaturii baroce, de aluziile politice din piese etc.; de mai bine de două secole autorul englez se înalță izolat, valoare în sine, punct universal de referință, vorbindu-se despre el cam tot așa cum se vorbește despre Homer sau despre Dante.